
AVERTISSEMENT. 


Le  fabliau  de  Gautier  cCAupais^  qui  n'a  ja- 
mais été  publié^,  a  été  analysé  par  Le  Grand 
d'Aussy,  dans  le  troisième  volume  de  ses  Fa- 
bliaux ou  Contes ,  édition  de  m.  dcc.  lxxxi  , 
in-12,  p.  33i-349.  11  se  trouve  dans  le  ma- 
nuscrit de  la  Bibliothèque  Royale,  ancien  fonds, 
n°  7218,  folio  344  5  recto,  colonne  1 — 348, 
verso ,  colonne  2  ,  et  n'existe  dans  aucun  autre 
manuscrit  connu.  Dès  que  nous  manifestâmes 
l'intention  de  le  publier,  M.  Achille  Jubinal , 
qui  en  avoit  déjà  fait  une  copie,  s'empressa 
de  la  mettre  à  notre  disposition  :  offre  géné- 
reuse dont  nous  n'avons  pu  qu'imparfaitement 
profiter,  vu  que  nous-même  nous  avions  tran- 
scrit la  presque  totalité  du  poème. 

M,  l'abbé  de  la  Rue ,  dans  le  second  volume 
de  ses  Essais  historiques  sur  les  Bardes,  les  Jon- 
gleurs et  les  Trouvères,   p.    2i5  et   217,    parle 

*  On  lit  dans  les  Fabliaux  et  Contes,  édit.  de  Méon,  vol.  I, 
p.  4^2,  col.  1 ,  note  (a)  :  «  Il  est  imprime  dans  le  IV'  volume 
de  ce  recueil.  »  L'éditeur  aToit  sans  doute  l'intention  de  l'y  don- 
ner; mais  il  ne  l'a  pas  exécutée. 

d'un  Gautier  Aupeis  de  Montbelliard,  limeur 
du  XIIP siècle,  et  auteur  d'une  traduction  mé- 
trique du  Roman  du  Saint-GraaL  Nous  savons 
qu'il  existe  à  la  Bibliothèque  Royale  un  ma- 
nuscrit coté  Saint-Germain  1987,  qui  contient 
une  version  rimée  de  cet  ouvrage ,  et  qu'on  y 
trouve  ces  vers  : 

Ces  quatre  choses  ralFemblez  "*^ 
Couvient  chaucune  et  ratournez 
Chascune  partie  par  soi 
Si  comme  ele  est;  meis  je  bien  croi 
Que  nus  bons  ne's  puet  rassembler 
S'il  n'a  avant  oï  conter 
Dou  Graal  la  pUis  grant  estoire, 
Sanz  doute  ki  est  toute  voire. 
A  ce  tens  que  je  la  retreis 
O  mon  seigneur  Gautier  en  peis 
Qui  de  Mont  Belyal  estoil, 
Unques  retreite  esté  n'avoit 
La  grant  estoire  dou  Graal 
Par  nul  homme  qui  fust  morlal,  etc. 

—  Fol.  55,  recto,  vers  8. 

Mais ,  après  les  avoir  lus ,  que  penser  de 
l'assertion  de  M.  l'abbé  de  la  Rue  ?  Ne  faut-il 
pas  croire ,  avec  M.  Paulin  Paris ,  que  en  peis 
est  là  pour  Mapeis,  traduction  de  Mapesus,  Ma- 


sitis  ,    nom  latin  de  l'un  des  traducteurs  en 
prose  françoise  du  Roman  du  Saint-Graal  ? 

l.e  second  fabliau  que  nous  donnons  ,  et  qui 
est  également  inédit,  se  trouve  au  Musée  Bri- 
tannique, Bibliothèque  Harléienne,  n®  2  2  53, 
folio  1 1 5  ,  verso ,  colonne  i .  Le  manuscrit  qui 
le  renferme  paroît  avoir  été  exécuté  en  Angle- 
terre vers  la  fin  du  XIV^  siècle  ;  il  est  assez  mal 
écrit  et  souvent  fort  difficile  à  lire. 


à 


DE 

GAUTIER  D'AUPAIS 


OiEZ,  seignor  et  dames,  et  si  nous  fêtes  pais  : 
Qu'il  n'en  soit  nus  noiseus,  clers,  puceles  ne  lais. 
Cil  autre  jougléor  chantent  et  dient  lais, 
Mes  je  sui  .i.  conteres  qui  leur  matère  lais  ; 
Si  dirai  d'un  vallet  qui  d'amors  ot  grant  fais, 
D  une  seue  complainte  les  dis  et  les  atrais  ; 
Il  ot  à  non  Gantiers,  si  fu  nez  à  Aupais  ; 
A  .i.  tornoi  ala  qui  fu  pris  à  Biauvais. 
Cel  jor  i  soufri  d'armes  maint  chevaliers  grant  fais. 
Se  iij.c.  manouvrier  fesoient  .i.  palais. 
Et  il  estoient  tuit  de  bien  ouvrer  entais, 
Ne  menroient  tel  noise  ne  tel  cri  ne  tel  brais 
Comme  il  font  sus  les  elmes,  des  branz  qui  sont  nus  trais. 
Arrière  repéra  quant  li  cembiaus  fu  fais, 
Toz  seus,  sanz  compaignie,  qu'aine  n'i  menja  à  pais  ; 
De  toute  jor  errer  fu  durement  entais. 
Ne  onques  n'i  menja,  que  d'avoir  n'avoit  mais  ; 
Et  quant  ce  vint  au  vespre,  si  s'est  à  l'ostel  trais 

Dedenz  une  taverne  où  granz  fu  li  bobais 
De  la  gent  du  pais  que  li  vins  ot  atrais. 

Li  vallés  se  herberge,  qui  molt  fu  traveilliez, 
Quar  grant  jornée  ot  fête  :  se  li  doloit  li  chiez, 
Et  si  estoit  gëuns,  si  fu  afebloiez. 
I/ostesprist  son  roncin,  qui  molt  ert  maigroiés, 
En  Testable  leumaine,  puis  si  fu  alaschiez  ; 
Il  ot  fain  et  avaine,  molt  fu  bien  aaisiez. 
Quant  Gantiers  vint  léenz  ne  fu  mie  esmaiez, 
Ainz  s'est  assis  entr'els  comme  hom  bien  enseigniez  ; 
Puis  joèrent  au  vin,  au  novel  et  au  viez, 
Puis  orent  tant  viande  tuit  sont  assasiez  ; 
Se  remanant  en  ont  ne  vous  esmerveilliez. 

Par  foi  !  il  le  me  samble,  et  si  est  véritez 
Que  il  n'est  liens  en  terre  où  l'en  soit  conreez 
Si  bien  comme  en  taverne  où  tout  est  aprestez. 
Quant  il  orent  mengié  à  molt  très  granz  plentez, 
Li  ostes  les  fist  tere,  s'a  son  escot  conté  ; 
A  cels  de  son  demaine  a  son  conte  ferme, 
Et  Gantiers  l'apela,  où  molt  ot  de  bonté  : 
«  Ostes,  combien  doi-je  à  mon  roncin  son  blé?  » 
«Oïl,  ce  dist  li  ostes,  et  si  m'a  jà  cousté 
.Ij.  granz  waras  de  vesce  et  le  tiers  entamé. 
Se  j'avoie  .iij.  sols,  bien  seroit  à  mon  gré.  » 
«  Sire,  ce  dist  Gantiers,  bien  seront  aquité.  » 
«  Yoire,  ce  dist  li  ostes,  jà  n'en  sera  parlé.  » 

«  Sire,  ce  dist  Gantiers,  bien  vos  saurai  paier.  » 
»  Voire,  ce  dist  li  ostes,  jà  n'en  covient  pledier.  » 

Gautiers  vint  à  l'estable  por  véoir  son  destrier  ; 
Gentement  se  démente,  prist  soi  à  gramoier  : 
«Hé!  las!  dist-il,  chétis,  or  nai-je  nul  denier, 
Et  si  sai  tout  de  voir  gage  m'estuet  lessier. 
Ma  chape  vaut  molt  miex  ;  mes  tout  sanz  recouvrier 
Sera  enfin  perdue,  s'il  le  m'estuet  lessier.  » 
Lors  dist  qu'il  jouera  (bien  li  puet  Diex  aidier) 
Ou  por  tout  à  r'avoir,  ou  por  tout  à  lessier. 
Gautiers  s'en  retorna  aus  compaignons  arrier, 
Si  s'est  assis  au  geu  à  son  grant  encombrier, 
Si  a  perdu  sa  robe  et  son  corant  destrier  : 
En  pure  sa  chemise  l'en  covint  repérier. 

Li  vallës  s'en  repère  dolenz  en  son  corage  ; 
Plus  li  est  de  la  honte  qu'il  ne  soit  du  domage  ; 
Enz  el  manoir  son  père  entre  par  .i.  herbage. 
Quant  son  père  le  voit,  à  poi  d'ire  n'enrage  : 
«  Qu'est-ce,  dist-il,  Gautier?  Où  sont  remez  li  gage? 
Vous  samblez  le  boulier  qui  fet  le  mariage. 
Que  li  ribaut  despoillent  por  avoir  le  bevrage. 
Vous  déussiez  chiez  estre  de  tout  votre  lingnage. 
Or  en  estes  la  keue  par  faintif  vasselage. 
Molt  par  fustes  hardiz  quant  en  mon  hebregage 
Osastes  revenir;  ne  vous  tieng  pas  à  sage.  » 
Il  a  pris  .i.  baston,  dusqu'à  .x.  cops  l'en  charge  ; 
La  chemise  li  ront  qui  fu  de  fort  filage. 
Gautiers  s'en  vait  fuiant,  qui  molt  ot  de  hontage 
Por  ce  qu'il  estoit  grant  et  s'ot  petit  d'aage; 
Neporquant  respondi  bêlement,  sanz  outrage  : 

«Sire,  à  .i.  tornoifui,  poi  i  oi  d'avantage; 
Troi  turpin  m'assaillirent,  ainz  n'i  trovai  visnage  : 
Mon  harnois  m'ont  tolu.  Or  vous  truis  trop  sauvage  ; 
Or  vous  jur  par  cel  Dieu  qui  me  fist  à  s'ymage , 
Je  vuiderai  vo  terre,  vo  pais  et  vo  marche  ; 
Jusqu'au  jor  de  .vij.  ans  n'i  prendrai  nul  estage. 

«  Sire,  ce  dist  Gantiers,  entendez  ma  reson  : 
Je  sui  vostre  ainsnez  fds,  s'aurai  vo  garison  ; 
.Ccc.  mars  vaut  par  an,  que  de  fi  le  set-on. 
Or  vous  jur  par  cel  Dieu  qui  vint  à  passion 
Por  nous  geter  d'enfer,  celé  maie  meson. 
Et  par  sa  douce  mère  où  prist  anoncion, 
Je  vuiderai  vo  terre,  vo  vile  et  vo  donjon 
De  ci  jusqu'à  .vij.  anz.  Por  qu'en  parleroit-on 
Que  remanoir  i  doie  ne  par  o  ne  par  non?  » 
Quant  son  père  l'entent,  si  leva  le  menton  ; 
Et  Gantiers  s'en  torna,  n'i  fist  arestison  ; 
Et  frères  et  serors  mainent  grant  plorison 
Que  d'une  Hue  grant  entendre  le  puet-on. 

Ainsinc  s'en  est  torné,  qu'aine  n'i  fu  demorant;    • 
Si  a  lessié  sa  mère  molt  tendrement  plorant  : 
«  Sire,  ce  dist  la  mère,  perdu  ai  mon  enfant. 
Por  qoi  avez  ce  fet?  Jà  l'amiiez-vous  tant. 
Certes,  se  ge  le  pert,  sor  sains  le  vous  créant. 
Je  ne  porroie  vivre  .viij.  jors  en  un  tenant.  » 
Adonc  chéi  pasmée  sanz  nul  demoremant. 
Soz  ciel  n'a  si  dur  cuer,  s'ilueques  fust  estant, 
De  la  pitié  de  li  n'alast  amoloiant. 

Si  frère  et  ses  serors  Taloient  porsuiant , 

Que  retenir  le  cuident  ;  mes  ne  lor  vaut  noiant. 

Il  despoillent  lor  robes,  mis  li  ont  en  présant  : 

«  Tenez,  font-il,  biaus  frère;  fêtes  à  vo  commant.  » 

Et  Gautiers  lor  respont  :  «  Vous  parlez  por  noiant. 

Je  n'aurai  jà  du  vostre  .i.  denier  valissant; 

Mes  retornez  arrière,  si  ferez  que  vaillant; 

James  ne  me  verrez  en  trestout  vo  vivant.  » 

Quant  cil  l'ont  entendu,  tendrement  vont  plorant; 

Sovent  le  vont  besier  li  petit  et  li  grant 

Ou  en  face  ou  en  col  ;  chascuns  i  cort  dolant. 

A  tant  les  a  lessiez  lor  grant  duel  démenant. 

Gautiers  lesse  ses  frères  corouçouz  et  destrois. 
Ses  serors  se  démentent  et  détordent  lor  dois, 
A  haute  voiz  escrient  :  «  Dex  qui  fu  mis  en  crois, 
Quar  nous  rendez  no  frère,  qui  est  preus  et  cortois, 
Qu'encore  le  puissons  véir  en  noz  destrois.» 
Ce  fu  vers  la  Toz-Sains,  que  repère  li  frois 
De  vent  et  de  gelée  et  de  pluie  et  de  noif. 
Que  Gautiers  s'en  torna  ;  ains  ne  vont  estre  cois. 
Il  n'ot  que  sa  chemise,  molt  fu  cliauciez  estrois; 
]\Iainte  terre  passa,  puis  vint  en  Boulenois, 
Puis  revint  en  Ponti  très  par  mi  le  Terrois, 
Par  Ternois  repéra  et  vint  en  Amienois 
Et  puis  en  Normendie  et  puis  en  Orlenois, 
Puis  fu  en  Biauvoisin  et  puis  en  Gastinois, 
En  la  terre  du  Maine,  en  celé  d'Estampois; 
Puis  revint  en  Champaingne  et  puis  en  Yerdunois, 

Puis  ala  en  Berri  par  Borgoingne  tout  drois 
Et  puis  en  Loheraine,  à  Coloingne  à  .iij.  rois, 
Et  puis  en  Chambresiz  et  puis  en  Vermendois  ; 
Puis  a  passe  de  Flandres  les  mons  et  les  destrois, 
Par  mi  le  Yenquesin  s'en  vint  en  Meulendois. 
Tant  ala  par  .iiij.  anz,  ce  cuit,  et  en  .iij.  mois, 
Qu'en  feroie  lonc  conte?  tant  ala  qu'il  fu  cois 
Por  l'amor  à  la  fille  d'un  vavassor  cortois. 

Qu'en  feroie  lonc  conte?  Gautiers  est  demorez 
Tout  droit  à  une  vile  où  il  ot  un  biau  mez  ; 
Uns  hauz  hom  Tôt  fet  fere  mananz  et  assasez, 
Il  ot  bêle  mesnie  de  sa  famé  engendrez  : 
.Ij.  filz  et  une  fille  où  tant  ot  de  biautez. 
De  la  seue  façon,  fêtes  pais,  si  orrez  : 
Ele  ot  plain  le  visage,  si  fu  encolorez  ; 
Les  iex  vairs  et  riant,  lonc  et  traitis  le  nez, 
La  bouche  vermeillete,  le  menton  forcelë  ; 
Le  col  ot  plain  et  blanc  plus  que  n'est  flor  de  pré. 
Mameletes  li  poingnent,  qui  li  ont  souzlevé 
L'erminé  peliçon  et  le  bliaut  faudé. 
Je  cuit  dès  icele  eure  que  dame  Diex  fu  né 
Ne  vesqui  nule  famé  qui  tant  ëust  biautë. 
Quant  Gautiers  l'a  véue,  si  a  ses  iex  getë, 
Son  cuer  li  lesse  en  gage  ;  si  fu  emprisonë  : 
Jà  por  avoir  qu'il  ait  n'en  ert  mes  rachaté. 
Lors  dist  :  «  Ha  !  las  !  dolenz  !  com  sui  malëurë  1  » 
Puis  dist  à  l'autre  mot  :  «  Honi  soit  povreté  ! 
Tels  est  ore  coars  qui  fust  hardiz  clamé 

S'il  ëust  tant  d'avoir  dont  il  fust  honoré.   » 

Gantiers  voit  la  pucele  où  ot  geté  ses  las , 
La  gentil  damoisele  que  Diex  ot  fet  sanz  gas; 
Entre  Dieu  et  nature  le  firent  par  compas. 
Vous  avez  bien  oï  de  la  famé  Amandas, 
D'Audain  et  de  Sébile  qui  tant  ama  Berars , 
Et  d'Elaine  de  Troie  dont  Menelus  fu  las  ; 
Mes  toute  lor  biauté  fu  à  la  seue  gas. 

Gantiers  est  demorez,  ne  pot  aler  avant; 
Pour  l'amour  la  pucele  au  gent  cors  avenant, 
.lij.  mois  i  demora  si  comme  en  languissant  ; 
Les  .ij.  pars  del  termine  trespassa  en  gisant, 
Ne  set  comment  puist  vivre.  Ainsi  l'en  va  chéant 
Dusqu  a  la  Saint-Cristofle.trestout  droit  en  avant 
Que  il  se  loera,  se  Dieu  plest,  le  manant. 

Ainsinc  s'en  va  penssant  cil  qui  vit  à  dolor  ; 
Devant  la  Saint-Cristofle  trestout  droit  au  tiers  Jor 
Encontra  .i.  vallet  serjant  au  vavassor. 
Gantiers  le  salua ,  où  tant  ot  de  valor  ; 
Cil  li  rent  son  salu  bêlement  par  amor. 
«  Amis,  ce  dist  Gantiers,  por  Dieu  nostre  seignor, 
Faudroit-il  nul  serjant,  por  Dieu  le  crëator? 
Volentiers  serviroie ,  se  Diex  me  doinst  honor. 
Et  à  mains  de  loier  que  nului  ci  entor. 

a  Amis,  ce  dist  Gantiers,  ne  vous  quier  anoicr  ; 
Volentiers  seiTiroie  et  à  mains  de  loier 
Qu'à  .i.  vilain  l'aval  n'a  .i.  autre  ahanier.  » 
Et  respont  li  vallës  :  «  Vous  de  con  fet  mestier 

Serviriez  mon  seignor,  s'il  en  avoit  mestier?  » 
Et  Gantiers  respondi ,  qu'ainz  n'i  quist  amparlier  : 
«  Bien  sauroie  garder  le  vin  de  son  celier. 
Le  pain  de  sa  despensse  et  le  blé  del  grenier; 
Et  d'un  autre  mestier  m'os-je  bien  afichier. 
Que  jà  Diex  ne  destort  le  mien  cors  d'encombrier 
Se  je  sai  homme  en  terre ,  serjant  ne  escuier, 
Se  j'eusse  tels  dras  que  dëusse  aprochier 
A  table  de  preudomme,  se  séust  miex  aidier  !» 
a  Certes,  dist  li  vallés,  molt  fêtes  à  proisier; 
Mes  sire  a  seneschal ,  ne  vous  sai  conseillier.  » 
«  Frère,  ce  dist  Gautiers,  ne  vous  quier  anoier  ; 
Bien  sauroie  garder  le  bois  et  le  vivier.  » 
«  Par  foi!  dist  li  vallés,  mes  sires  a  forestier. 
Del  mestier  de  charrue  vous  sauriiez  aidier. 
De  la  keue  tenir  ne  les  chevaus  chacier?  » 
«  Certes,  ce  dist  Gautiers,  bien  a  .vij.  anz  entier 
Passez  et  acomplis  que  ne  ting  traversier.  » 
Dont  geta  .i.  souspir  qui  le  fist  rougoier. 
Cil  en  ot  grant  pitié  quant  le  vit  gramoier, 
Bêlement  li  a  dit,  coiement,  sanz  noisier  : 
«  JNous  n'avons  point  de  gaite,  sauriiez-vous  gaitier? 
Et  quant  Gautiers  l'entent,  n'i  ot  qu'esleecier  ; 
Puis  li  a  dit  :  «  Amis,  autre  chose  ne  quier  ; 
Mes  retornez  arrière  :  se  poez  esploitier 
Que  demorer  i  puisse,  molt  vos  auroie  chier.  » 

Li  garçons  se  départ,  si  s'en  va  le  troton. 
Si  a  trové  séant  en  la  mostre  meson 

Le  seignor  et  la  dame,  si  l'a  mis  à  reson  : 

«  Sire,  dist  li  garçons,  foi  que  doi  saint  Symonl 

J'ai  trovë  une  gaite  por  garder  vo  donjon.  » 

«  Qui  est-il?  dist  li  sires,  comment  a-il  à  non?  » 

«  Sire,  il  a  non  Gautier,  molt  a  bêle  façon.  » 

«  Fai-le  venir  avant  »  ^  dist  li  sires  au  garçon. 

Et  cil  i  est  venuz  sanz  plus  d'arestison. 

Gautiers  fu  biaus  de  membres,  de  vis  et  de  menton. 

Quant  la  dame  le  voit,  s'en  dist  s  avision, 

Puis  dist  à  son  seignor  :  «  Cist  ne  vaut  .i.  bouton. 

Certes,  c'est  grant  folie  se  cestui  retenon  ; 

Il  ne  gueteroit  mie,  por  néant  en  parlon. 

11  ne  samble  pas  guete,  mes  filz  d'un  haut  baron. 

]\us  ne  doit  estre  guete  s'il  n'a  ou  pie  ou  pon 

Perdu  sans  recouvrer,  ou  afolé  l'ait-on.  » 

«  Dame,  ce  dist  li  sires,  bessiez  vostre  reson.  » 

«  Sire,  ce  dist  la  dame,  vous  ferez  vo  voloir.» 
Et  li  sires  l'apele,  s'el  fet  lez  lui  seoir , 
Se  li  a  dit  :  «  Gautier,  voudriez-vous  remanoir 
A  moi  jusqu'à  .i.  an  por  guetier  mon  manoir?  » 
«  Oïl ,  ce  dist  Gautiers,  et  à  molt  mains  d'avoir 
Que  nului  ci  entor,  et  miex  à  mon  pooir 
Vous  servirai  toz  jors  et  au  main  et  au  soir.  » 
Et  respondi  li  sires  :  «  Vous  ferez  grant  savoir  : 
Qui  bien  sert  son  seignor,  Diex  l'aime  et  fet  seoir 
En  paradis  là  sus,  et  donc  enfer  por  voir 
A  cels  qui  le  trahissent  por  le  grant  non  d'avoir. 

«  Gautier,  ce  dist  li  sires,  sachiez  à  escient. 

Se  vous  me  servez  bien  auques  à  mon  talent 
Je  vous  ferai  grant  bien  ;  ne  mes  scurement 
llemanez,  si  prenez  ou  denier  ou  forment. 
Combien  vous  donrai-gie?  demandez  liement.  » 
«  Sire,  ce  dist  Gantiers,  je  ne  fis  ainz  couvent. 
Si  ai  .iij.  anz  guetië  les  moines  Saint-Maissent  ; 
Onques  tant  con  g'i  fui  n'achetai  garnement , 
Ainz  i  oi  maint  denier  et  forment  autretant  ; 
Et  quant  venoit  au  terme  c  on  fesoit  paiement, 
Des  vallës  de  la  cort  i  avoit  ensement. 
IN'avoit  que  .xv.  jors  que  parlai  au  couvent, 
De  remanoir  arrière  fui  proiez  durement  ; 
Mes  tant  hé  lor  couvine  et  lor  embuschemenl 
Que  je  n'i  demorroie  por  or  ne  por  argent. 
Mes  or  me  retenez  trestout  séurement. 
Que  jà  Diex  ne  destort  le  mien  cors  de  torment 
Se  jà  de  bien  servir  me  trovez  .i.  jor  lent  !  » 
Et  li  sires  li  jure  le  cors  de  saint  Vincent 
Qu'il  li  donra  sa  robe  à  feste  saint  Leurent. 

Gantiers  est  demorez,  s'achata  moïnel, 
Grant  buisine  d'arain  et  cornet  et  fretel  ; 
Molt  sert  bien  son  seignor  et  garte  son  chastel  ; 
Et  quant  vient  au  mengier,  si  le  sert  du  coutel  ; 
Et  li  sires  dit  bien  que  il  n'i  a  danzel 
Qui  s'en  sache  entremetre  ne  si  bien  ne  si  bel. 
Celé  qui  li  fet  fere  li  donc  .i.  tel  merci 
Du  regart  de  son  vis,  qu'elè  a  frès  et  novel , 
Que  rien  no  li  porfite  viande  ne  morsel  ; 

Ne  puet  estre  en  cel  lieu,  en  mont  ne  en  vaucel, 
En  dormant  n'en  veillant,  qu'il  n'en  port  le  seel. 

Ainsi  servi  Gantiers  toute  une  quarantaine; 
Et  soufri  tel  dolor  qu'ainz  Tristrans  si  grant  paine 
Ne  soufri  por  Yseut,  ne  Paris  por  Elaine, 
N'Amandas  por  preudomme,  dont  il  ot  tele  estraine 
Qu'il  en  issi  du  sens,  ce  est  chose  certaine. 
11  ne  l'ose  géhir  à  nule  riens  humaine. 
Qu'il  ne  fust  encusez  et  getez  hors  du  maine. 
Molt  le  justice  Amors  et  chastie  et  demaine. 
Si  fet-ele  toz  cels  qui  sont  en  son  demaine , 
Tant  c'uns  granz  maus  prist  celé  qui  le  noircist  et  faine. 
Je  ne  sai  se  ce  fu  fièvre  aguë  ou  quartaine  ; 
Mes  onques  ne  menja  dedenz  une  semaine 
De  toz  biens  qu'el  véist  le  pris  d'une  chastaingne. 
Gantiers  en  a  tel  duel,  à  poi  qu'il  ne  forsaine, 
Dame-Dieu  réclama,  qui  à  la  Magdelène 
Pardona  ses  péchiez  et  fist  vin  de  fontaine, 
Quant  il  et  ses  apostres  se  sistrent  à  la  çaine 
De  saint  Archedeclin ,  que  il  li  rendist  saine 
Celi  qui  desor  lui  est  dame  et  souveraine; 
Quar,  se  nule  pucele  doit  avoir  dras  de  laine, 
Geste  les  doit  avoir  de  soie  tainte  en  graine. 

Gantiers  fu  molt  dolanz  et  tristres  et  penssis, 
Por  l'amor  la  pucele  a  tel  duel  entrepris 
Que  chascuns  se  merveille.   Plusor  li  ont  enquis 
Quele  enferté  il  a ,  qui  ainsi  est  pâlis. 
«  E!  Diex!  ce  dist  Gantiers,  je  n'ai  pas  mes  délis.  » 

Ainsi  vesqui  Gautiers  toz  jors  de  mal  en  pis, 
Tant  qu'à  .i.  vieleur,  qui  estoit  du  pais, 
A  trestout  son  afere  et  ses  consens  géhis  ; 
A  grant  doute  le  fist  qu'il  ne  fust  entrepris , 
Mes  ainçois  li  proia  plus  de  .c.  foiz  et  .x. 
Qu'il  ne  soit  encusez,  quar  il  seroit  bonis  ; 
Puis  dist  :  «  Or  sui  trop  fols  et  de  cuer  trop  faillis  ; 
Mes  tant  vous  tieng  à  sage,  cortois  et  bien  apris , 
Que  ne  diriiez  ebose  dont  doie  estre  malmis. 
J'aime  une  damoisele  dont  je  suis  malbaillis, 
La  fille  à  mon  seignor  qui  maintient  cest  porpris. 
Plus  vous  en  ai  conté  c'onques  prestre  ne  fis  ; 
Se  ne  me  confortez,  mal  fui  onques  norris. 

«  Certes,  menesterex,  ce  dist  Gautiers,  biaus  frère. 
Se  ne  me  confortez,  mal  fui  nez  de  ma  mère.  » 
Dist  li  menesterex  :  «  Foi  que  tu  dois  saint  Père  ! 
Sez-tu  miex  que  tu  dis?  Es-tu  si  fols,  biaus  frère? 
La  touse  est  gentil  famé,  s'a  cbevalier  à  père. 
Dont  n'as-tu  maint  baut  bomme  vèu  en  son  repère?  » 
«  Oïl ,  ce  dist  Gautiers,  des  plus  baus  de  Tempère.  » 
a  Par  foi  !  dist  le  contère,  ta  vie  est  trop  amère. 
Tu  as  en  dure  terre  enroié  ton  arère , 
Tu  dèusses  amer  fille  d'une  commère. 
Qui  plus  estent  son  pie ,  or  soies  entendère. 
Que  son  mantuel  n'est  lonc  ,  drois  est  que  le  pie  père.» 
Quant  Gautiers  l'entendi,  si  commença  à  fère 
Une  dolor  si  grant  con  se  fussent  en  bère 
Tuit  si  ami  cbarnel,  père,  seror  et  frère. 

Li  jouglere  voit  bien  que  il  est  angoisseus, 
Il  a  dit  à  Gautier  :  «  Geste  amor  ne  t'est  preus  ; 
Quar  tu  n'es  pas  si  sages,  si  hauz  hom  ne  si  preus 
Que  li  osaisses  dire,  ce  m  est  vis,  par  mes  iex  ! 
Gautier,  amez  une  autre,  si  ferez  assez  miex. 
Il  en  est  molt  de  bêles  de  cors,  de  vis  et  d'iex. 
Si  en tr 'oublie  ceste,  se  tu  croire  me  veus; 
Que  jà  n'en  auras  joie,  je  croi,  si  m'ait  Diex!  » 
«  Gertes,  ce  dist  Gantiers,  biaus  douz  menesterex. 
Je  n'en  puis  avoir  joie,  tant  sui  mesëureus. 
Quant  je  vieng  devant  li  je  par  sui  si  honteus 
Qui  me  donroit  cest  monde  je  ne  diroie  .ij.  : 
Tant  par  sui  abosmez,  tant  ai  siècle  cruex  ! 
Se  ne  me  confortez,  n'el  tenez  mie  à  gens  : 
Toute  autre  angoisse  est  joie  et  la  moie  est  mortex. 

«  Ha  !  las  !  ce  dist  Gantiers,  com  sui  malëurez  1 
Com  je  fui  en  dure  eure  conçus  et  alevez. 
Quant  là  où  mes  cuers  aime  ne  serai  jà  amez  1  » 
Li  jouglères  le  voit,  si  l'en  prist  grant  pitez , 
Puis  li  a  dit  :  «  Gautier,  envers  moi  entendez  : 
Bien  vous  conseillerai,  se  croire  me  volez. 
Se  vous  aviiez  vers  de  complainte  rimez. 
Quant  vous  vendrez  en  lieu  avœc  li  enserrez. 
Se  li  fust  chascuns  vers  et  dit  et  devisez. 
Je  cuit  que  ses  cuers  soit  tant  franz  et  esmerez. 
Que,  s'ele  ot  vo  destrece,  vous  serez  confortez; 
Mes  je  ne  vous  di  mie  ne  ne  faz  sëurtez 
Qu'ele  vous  doinst  s'amor  ne  qu'en  soiez  amez.  » 

«  Ne  m  en  chaut,  dist  Gautiers,  mes  qu'en  soie  aparlez; 

S'emparlez  en  estoie  ,  jà  mar  en  douterez , 
Assez  sauroie  dire,  se  cist  point  ert  passez.  » 

«  Gautier,  dist  li  contere,  molt  vous  voi  dëbonaire; 
Or  alez  en  meson,  sanz  ire  et  sanz  contraire, 
Et  je  remaindrai  ci  penssis  de  vostre  afaire.  » 
Gautiers  s  en  est  tornez ,  qui  grant  angoisse  maire. 
Cil  a  fet  une  rime,  qui  molt  bien  le  sot  faire  ; 
Et  quant  ce  vient  au  vespre,  à  l'ostel  s'en  repaire, 
Si  la  ferme  à  celui  qui  le  cuer  en  esclaire. 

Gautiers  a  sa  complainte  et  sa  rime  fermée , 
Si  fu  la  damoisele  de  ses  maus  respassëe. 
Il  a  gaitë  son  point  par  une  matinée 
Que  li  sire  et  la  dame  fu  au  moustier  alée. 
Gautiers  entre  en  la  chambre  qui  fu  encortinée. 
Vint  au  lit  la  pucele,  de  Dieu  Ta  saluée. 
«  Qui  est-ce,  dist  la  bêle,  qui  m'a  aresonée?  » 
«  Damoisele,  vo  gaite,  cui  voz  maus  désagrée. 
Comment  le  fetes-vous?  Estes-vous  respassée?» 
«  Certes,  dist  la  pucele,  moult  m'a  cis  maus  grevée , 
Tant  fort  m'a  angoissié  toute  sui  descharnée  ; 
La  merci  dame  Dieu ,  bien  en  sui  respassée. 
Seez-vous  delez  moi ,  si  me  soit  racontée 
Aucune  aventurete  rimée  ou  desrimée.  » 
Cil  s'asist  devant  li  et  si  l'a  regardée, 
El  regart  qu'il  li  fist  a  la  color  muée. 
Et  neporquant  li  dist ,  qu'ainz  n'i  fist  demorée  : 
«  Dites,  ou  se  ce  non  n'ere  à  vous  acordée, 

De  ce  qu'en  cest  malage  ne  m'avez  confortée.  » 

Gantiers  commence  à  dire ,  qui  toute  amor  soufraint, 
Et  dist  :  «  Ma  damoisele,  angoisse  me  destraint. 
Certes,  se  vous  mores,  je  me  tieng  por  ataint  ; 
Je  ne  cuit  que  mon  cuer  jamès  joie  demaint, 
Qu'ainz  plus  franche  de  vous  de  coroie  ne  çaint, 
Ne  vesti  d'escarlate  ne  de  drap  d'autre  taint. 
Au  cuer  me  point  forment  le  mal  qui  vous  destraint , 
Molt  me  font  angoissier  vo  souspir  et  vo  plaint. 
Grant  sens  avez  chargié,  grant  sens  avez  ataint; 
Et  se  cist  maus  vous  dure  tant  qu'en  bière  vous  maint , 
Ma  dolor  engramist  et  ma  joie  remaint: 
Je  vuiderai  la  terre,  moi  ne  chaut  qui  i  maint. 

«  Certes,  molt  sui  dolenz  quant  vous  voi  en  litière  ; 
Li  maus  qui  vous  destraint  pâlist  forment  ma  chière. 
De  maint  avez  oî  parole  losengière, 
Selonc  ce  qu'il  estoient  lor  fesiiez-vous  chière  ; 
Bien  savez  cui  on  doit  douer  pain  ne  cui  pierre  : 
Ans  bons  estiiez  douce,  et  ans  mauves  si  fière. 
Ainz  ne  menja  de  pain  pucele  plus  entière  ; 
Et  se  cist  maus  vous  dure  tant  qu'il  vous  maint  en  bière. 
Certes,  j'en  tendrai  cort  de  dolor  si  plénière 
N'aura  membre  sor  moi  qui  n'en  port  pale  chière.  » 

Adonc  s'en  part  Gantiers,  qu'il  ne  li  volt  plus  dire. 
En  icele  manière  com  vous  m'orrez  descrire. 
«  Hé  !  las!  ce  dist  Gantiers,  Hvrez  sui  à  martire, 
Je  suis  navrez  el  cors,  ne  m'en  puet  garir  mire; 
Quar  il  n'a  mestre  el  mont  qui  tant  séust  confire 

D'oingneinent  ne  d'emplastre  qui  m'en  donast  remire. 

Prise  ai  une  bataille  dont  je  ai  trop  le  pire  ; 

Quar  toz  Jors  escremis,  si  ne  puis  desconfire. 

Si  n'ai  point  d'espérance  que  j'en  doie  estre  sire.   . 

Celé  le  m'a  fet  fere,  que  n'el  puis  escondire. 

«  Hé  !  las  !  com  je  sui  fols  qui  tel  duel  trai  et  maire  ! 
Cuers  qu'à  me  conseilliez  que  je  en  porrai  faire  ? 
Tante  terre  ai  chargié  c'onques  ne  poi  prendre  aire  : 
Or  en  ai  une  arée  qui  est  dure  et  amaire. 
Rompus  est  li  chevestre  qui  de  mon  cuer  est  maire  ; 
Si  sui  avant  coruz  que  ne  m'en  puis  retraire  , 
Quar  je  ne  vail  pas  tant  que  je  li  doie  plaire. 
Ne  sont  pas  du  païs  mes  serors  ne  mi  fraire  ; 
Et,  s'ele  est  de  grant  pris,  je  sui  de  grant  afaire. 
Por  li  faz  tel  mestier  c'onques  ne  fist  mes  paire; 
Ainz  a  son  palefroi  plus  fort  c'un  dromadaire  , 
Et  oisiaus  à  sa  perce  plesant  et  débonaire  ; 
Neporquant  molt  m'est  bel  quant  sui  son  laboraire. 
Quant  j'esgart  son  menton,  sa  bouche  et  son  viaire, 
Moi  samble  n'ait  si  bêle  jusqu'aus  pors  de  Césaire. 
Diex  !  est-il  nus  paingniere  qui  la  séust  portraire  ? 
Je  cuit  bien  que  nature,  qui  tant  fu  débonaire. 
S'en  est  puis  molt  penée,  mes  n'en  pot  à  chief  traire. 
Le  service  de  li  ne  me  puéent  desplaire. 
Qui  me  font  tant  hardi  que  semé  ai  en  s'aire 
Une  soef  semence  et  plus  poingnant  que  hairc , 
Qu'il  n'a  roncin  el  monde  qui  le  fez  péust  traire 
Que  je  ai  enchargié ,  se  Diex  ne  m'en  esclaire , 

En  qui  je  me  sui  mis  et  en  sa  douce  mère. 

«  A  dame  Dieu  me  plaing,  qui  tout  puet  justicier, 
De  .iij.  serjanz  que  j'ai,  que  ne  puis  chastoier; 
Il  sont  de  moi-méismes,  si  sont  tuit  li  plus  fier 
Et  li  plus  orguillex  de  trere  et  de  lancier  : 
Moi-méisme  assaillirent  tant  qu'il  m'estut  luitier, 
De  .ij.  genous  à  terre  m'estut  agenoillier. 
Si  m'ont  jà  si  mené  qu'à  paines  puis  mengier. 
Il  i  a  ou  maieur  ou  provost  ou  voier. 
Qui  les  autres  .ij.  fist  aler  au  bois  l'autr'ier. 
Si  ont  copé  espine,  s'en  firent  .i.  fouier; 
Et  quant  tout  lu  en  flame,  assis  fui  el  brasier. 
Là  soufri  tele  angoisse  comme  del  enragier, 
Et  par  delez  cel  feu  avoit  fet  .i.  vivier. 
De  qoi  l'eve  est  parfonde  et  li  glaçon  entier. 
Quant  tant  ai  eu  chaut,  si  me  font  refroidier; 
Lors  me  font  en  celé  eve  verser  et  trébuchier, 
Si  me  covient  trambler  et  la  color  changier. 
Cil  sont  de  moi-méismes  qui  me  font  gramoier  : 
Cil  provos  est  mon  cuer  qui  maine  tel  tempier, 
Mi  dui  oeil  sont  li  autre  qui  font  le  destorbier, 
Et  li  tiers  sont  mi  membre  qui  font  amaigroier. 
Diex!  por  qoi  font-il  ce?  il  sont  mi  parçonier. 
Bien  l'avez  oï  dire  sovent  en  reprovier 
Que  mains  hom  queut  la  verge  dont  l'en  le  bat  premier. 
Certes,  voirs  est  provez,  je  cueilli  le  ramier. 
Et  bien  est  à  savoir  plus  point  d'un  aiglentier. 
Tels  est  par  mi  le  cors  féruz  d'un  dart  d'acier 

Qui  n'en  sent  tele  angoisse  ne  si  grant  destorbier, 
Diex  !  com  je  sent  por  li  !  Or  vous  pri  del  aidier  ; 
Quar  je  ne  sai  ou  monde  plus  cortois  messagier. 
Nus  ne  set  en  qui  miex  son  pensser  emploier; 
Quar  ainz  n'issi  du  cors  nule  ame  d'userier, 
Tant  alast  en  enfer  au  puant  aversier, 
Qui  du  saint  paradis  ait  si  grant  désirrier 
Comme  j'ai  de  sa  bouche  recouvrer  .i.  besier. 
Je  serf  por  Dieu  au  temple,  n'en  quier  autre  loior 
Et  ferai,  quar  .vij.  anz  remuer  ne  m'en  quier, 
Savoir  se  je  porroie  acomplir  mon  cuidier.  » 

Aïtant  a  Gantiers  sa  complainte  finëe  ;  " 
Et  quant  la  damoisele  ot  dite  sa  penssée 
Dont  li  vallés  avoit  si  longue  désirree, 
Qu'il  en  péust  avoir,  coiement  à  celée  : 
«  Diexl  que  ferai,  fet-ele,  roine  coronée? 
Que  cuideroit-il  fere  s'il  ne  paioit  la  bée? 
Il  la  puet  bien  paier,  qu'il  l'a  jà  enerrée. 
Hé!  Amors  desloiaus,  com  par  estes  dervée, 
Qui  à  tant  homme  avez  la  hart  el  col  noée, 
Et  féru  enz  el  cors  de  lance  amorée  ! 
Tante  gentil  pucele  r'as-tu  fet  trespenssée  ! 
Cuides-le-tu  occire  au  trenchant  de  l'espée? 
Tu  ne  l'ocirras  mie,  quar  pitié  m'a  navrée. 
Je  n'el  di  pas  por  ce,  par  Dieu  qui  me  fist  née, 
S'il  en  i  avoit  .c.  trestoz  d'une  contrée. 
Et  toutes  lor  biautez  fust  à  une  acordée , 
Je  voudroie  miex  estre  à  chevaus  traînée 

Que  .i.  seul  jor  me  fuisse  à  lui  abandonée; 
Et  s'il  moroit  por  moi,  m'ame  seroit  dampnée; 
Et  se  je  puis  tant  fere  que  la  vie  ait  sauvée, 
Diex  m'en  saura  bon  gré  :  s'en  ert  m'ame  portée 
En  paradis  là  sus,  en  sa  gloire  dorée.  -> 

Ainsi  a  la  pucele  parlé  par  sa  freor 
De  conforter  celui  qui  désirroit  s'amor  ; 
Quar  jà  l'ont  si  menée  pensser,  souspir  et  plor, 
C'est  avis  qui  l'esgarde  de  cest  mal  n'ait  retor. 
Par  foi  bien  l'ont  prové  par  cest  païs  plusor 
Que  n'est  si  grant  destrece  comme  de  mal  d'amor  ; 
Quar  de  fièvre  tierçaine  a-l'en  repos,  i.  jor, 
Mes  celé  enfermetez  ne  remaint  por  suor. 
Li  vallés  prie  Dieu  du  ciel  le  créator 
De  ce  qu'il  a  empris  li  doinst  joie  et  bautor, 
Il  i  est  retornez,  n'i  fist  plus  de  se  jor. 
Quant  il  vint  en  la  chambre,  poi  i  ot  de  luor; 
Et  celé  l'acena  de  sa  main  la  destror, 
Delez  li  l'a  assis,  se  li  dist  par  amor  : 
«Frère,  je  te  conjur  de  Dieu  le  créator, 
Et  foi  que  tu  me  dois  et  que  tu  dois  Amor, 
Quar  me  di  où  fus  nez  le  loir  et  le  retor.  » 
Quant  Gantiers  l'entendi,  si  mua  la  color  : 
«  Merci,  franche  pucele  de  très  douce  valor  ! 
Tel  fais  m'avez  chargié,  onques  n'en  oi  greignor. 
De  ce  que  vous  dirai  me  tendrez  à  folor  ; 
Mes  conjuré  m'avez  :  jà  n'ere  fausseor. 

Je  sui  nez  à  Aupais,  filz  sui  d'un  vavassor, 
Et  furent  chevalier  si  ancissor  meillor. 
Mon  père  est  chevalier  cremuz  en  maint  estor. 
Dame  Diex  le  garisse,  qui  en  Terbe  mist  flor  ! 
Quar  quant  il  fenira  je  recevrai  l'onor. 
Por  ce  qu'à  .i.  tornoi  perdi  mon  chaceor, 
Me  bâti  et  fist  lait  ;  tornai  m'en  par  iror. 
Je  jurai  desor  sains  de  mon  poing  le  destror, 
Jusqu'au  jour  de  .vij.  anz  n'i  prendroie  retor  ; 
.liij.  ans  a  jà  passez  et  demi  là  entor  ; 
Puis  ai  souffert  anui,  mal  de  froit  et  chalor. 
Or  m'avez  retenu  com  poisson  pescheor  ; 
Entrez  sui  en  la  nasse,  n'i  sai  pas  mon  retor. 
Si  ne  me  confortez,  armez  sui  de  folor. 


«  Certes,  ce  dist  Gantiers,  voir  ai  dit,  damoisele  ; 
Se  ne  me  confortez,  mal  torne  la  roele. 
Je  me  joue  au  meillor,  mestret  ai  la  merele, 
Le  déduit  ai  perdu,  la  dolor  me  rapele. 
Doué  m'avez  cheval,  à  chascun  pas  chancelé. 
De  souspirs  et  de  pi  ors  aurai  lorain  et  sele.  •) 
Queque  cil  li  aconte,  pensse  la  damoisele 
Que,  «  s'il  n'éust  haut  cuer,  jà  n'offrist  tel  querele 
Entreprendre  envers  moi  vallet  à  tel  cotele.  » 
Li  cuers  qu'ele  a  el  ventre  li  frémist  et  sautele  : 
Jà  l'a  Amors  férue  de  sa  mestre  estincele. 
De  l'angoisse  du  dart  tressue  la  pucele  ; 
Assise  est  en  son  lit,  sa  main  à  sa  maissele. 

Assise  est  en  son  lit  la  damoisele  sage. 
Li  granz  maus  qui  la  grieve  fet  rougir  son  visage. 
Ele  a  dit  à  Gautier  :  a  Remuez  vostre  estage, 
Tornez-vous-en  de  ci  :  Diex  vous  croisse  barnage  ! 
J'ai  une  enfermetë  qui  point  ne  m'assouage. 
Jà  ne  ferai  viel  os,  je  cuit,  en  mon  eage.  » 
Et  cil  s'en  est  tornez,  dolens  en  son  corage  ; 
11  demaine  tel  duel,  à  poi, d'ire  n'enrage; 
Dame  Dieu  réclama,  qui  prist  son  herbregaî;e 
Es  flans  sainte  Marie,  qu'il  l'ost  de  cel  malage  ; 
Et  dist  que,  s'ele  muert,  féruz  est  de  la  rage. 
Que  pris  a  le  bordon  du  lonc  pèlerinage. 
Dont  ne  doit  retorner  nus  hom  en  son  eage. 

Atant  s'en  est  Gantiers  de  la  chambre  tornez, 
11  demaine  tel  duel,  jà  greignor  ne  verrez. 
Bien  samble  qui  l'esgarde  qu'il  soit  resuscitez; 
Et  li  cuers  à  la  dame  est  durement  navrez 
D'un  trenchant  dart  d'Amors,  qui  tant  est  acherez. 
Quant  a  geu  sor  costé  si  se  torne  sor  lez, 
L'un  bras  çà,  l'autre  là.  Toz  est  descouvetez 
De  si  qu'à  la  poitrine  ses  cors  li  esmerez. 
De  l'angoisse  del  mal  est  li  lis  encombrez. 
Sa  chamberière  apele,  se  li  dist  :  «  Çà  venez  ; 
Si  refetes  mon  lit,  que  mal  fust-il  tornez. 
Que  je  n'i  dormiroie  por  l'or  de  .x.  citez. 

«Je  n'i  puis  demorer,  certes,  «  dist  la  meschine. 

Et  dist  sa  chamberière  :  «  Ma  damoisele  fine, 
Quar  vous  levez  dont  sus,  en  non  sainte  Marine.  » 
La  pucele  se  vest  d  une  pelice  hermine, 
Et  s'affubla  avoec  d'un  vert  mantel  porprine. 
Celé  remuet  l'estrain  et  la  coûte  entérine. 
Quant  ele  ot  fet  le  lit,  la  pucele  s'i  cline; 
Mes  ce  ne  li  vaut  mie  le  pris  d'une  angevine. 
Quant  a  geu  sor  costë,  si  se  torne  souvine  ; 
De  ses  piez  fet  chevés,  ne  set  quel  médecine 
Parler  ne  porpensser  qui  ses  maus  li  décline. 
«  Diex  aide  !  fet-elé,  ont  Amors  tel  mécine  ? 
Je  les  cuidoie  douces,  mes  j'es  truis  Sarrasines.  » 
Plus  de  .vij.  foiz  se  torne  en  mult  petit  termine. 

Plus  de  .vij.  foiz  se  torne  la  beJe  en  .i.  tenant, 
Du  fort  mal  qui  l'arguë  va  forment  tressuant, 
Por  l'estrange  vallet  granz  souspirs  va  getant, 
Or  voudroit  qu'il  fust  là,  or  n'en  voudroit  néant, 
Or  s'asiet  en  son  lit,  or  se  rêva  couchant. 
Or  pâlist,  or  rougist,  or  sue,  or  va  tramblant, 
Ne  set  par  quel  manière  ne  par  con  fet  samblant 
Ele  puist  déguerpir  le  mal  qu'ele  a  si  grant  : 
a  Diex!  de  cruel  manière  sont  Amors  malfesant! 
Je  les  cuidoie  douces,  mes  or  les  truis  poingnant. 
Certes,  se  cis  vallés  en  sueffre  tels  ahans 
Très  puis  qu'il  vint  céenz,  ne  me  vois  merveillant 
S'il  est  amaigroiez  ne  s'il  va  pâlissant. 
Tel  chose  m'a  gehie  dont  vueil  estre  créant. 

Et  si  le  sayerai  assez  prochainement.  » 

.1.  sergent  apela,  et  il  i  vint  errant  : 

«  Amis,  dist  la  pucele,  mult  t'ai  trovë  sachant, 

Ainz  ne  te  poi  reprendre  à  petit  ne  à  grant. 

Or  me  fai  .i.  service,  et  je  te  donrai  tant, 

James  ne  seras  povres  à  jor  de  ton  vivant. 

A  la  vile  no  gaite  t'en  iras  maintenant. 

Si  enquier  de  son  estre  et  de  son  convenant, 

Puis  t'en  vien  au  repère  tost  et  isnelemant, 

Quar  n'ere  jamès  lie  ainz  saurai  l'erremant.  » 

«  Dame,  dist  li  vallës,  je  ferai  vo  conimant.  » 

Atant  est  li  vallés  de  la  vile  tornez, 
Puis  s'en  entre  en  sa  voie,  d'errer  est  enpenssez, 
En  .i.  jor  et  demi  est  en  la  vile  entrez, 
En  une  meson  entre  por  enquerre  vertez, 
.1.  preudomme  i  trova  qui  fu  de  granz  aez. 
Li  vallés  li  enquiert  et  demande  en  secrez 
Du  plus  debonère  home  qui  soit  de  mère  nez. 
«  Comme  a  non?  dist  li  ostes,  gardez  ne  me  celez.  \> 
«  Sire,  dist  li  vallès,  sachiez  de  véritez, 
11  a  non  Gantiers  ;  de  cest  pais  fu  nez. 
Si  est  de  ceste  vile  conçus  et  alevez.  » 
Quant  l'entent  li  preudom  s'a  .ij.  souspirs  getez. 
Puis  a  dit  au  vallès  :  «  Par  Dieu  de  maïstez  ! 
Il  doit  estre  noz  sires  par  droites  vèritez; 
Frères  a  et  serors,  mes  il  est  li  ainsnez. 
Sa  rente  vaut  par  an  .ccc.  mars  d'or  pesez. 

C'est  la  mesoii  son  père  à  ces  granz  ferme tez. 
Une  foiz  le  bâti,  dont  encore  est  irez. 
Gantiers  jura  sor  sains  et  sor  livres  messez, 
Jusqu'au  jor  de  .vij.  anz  n'enterroit  en  son  mez. 
Son  père  a  ploré  d'eve  .ij.  bacins  mesurez, 
Et  troi  hommes  l'ont  quis  bien  a  .iiij.  anz  passez. 
N'en  puet  oïr  noVeles,  mes  or  les  nous  contez.  » 
«  Par  foi,  dit  li  vallès,  j'ai  avoecques  lui  mez. 
.Ij.  anz  fûmes  ensamble  en  estrange  régnez. 
Dame  Diex  le  garisse  qui  en  croiz  fu  penez  ! 
11  est  li  bon  en  terre  dont  je  sui  plus  privez. 
Or  cuidai  qu'il  fust  ci,  si  estoie  tornez  ; 
Mes  puis  que  il  n'i  est,  je  vous  commant  à  Dé.» 
Lors  s'en  part  du  preudomme,  si  s'est  acheminez. 

Le  message  s'en  torne  tout  son  ferré  chemin, 
La  nuit  vint  à  Somai,  lendemain  par  matin 
De  ci  à  la  pucele  ne  prist-il  onques  fin  ; 
Et  quant  celé  le  voit,  sa  dolor  tret  à  fin 
Dont  ele  est  trespenssée  ver§  l'estrange  meschin. 


Li  mes  entre  en  la  chambre,  baus  et  joianz  et  liez. 
Quant  la  bêle  le  voit,  si  se  dreça  en  piez  ; 
Ses  braz  li  met  au  col,  par  poi  ne  l'a  besié. 
Bien  .x.  foiz  le  salue  :  «  Et  toz  jors  bien  viegniez; 
Amis,  dist  la  pucele,  por  Dieu  ne  me  noiez. 
Que  me  direz  del  leu  où  fustes  envolez?» 
«  Par  foi,  dist  li  vallés,  bien  en  sui  conseilliez. 

Puis  que  je  m'en  reving  sui  .c.  foiz  merveilliez 

Où  Gautiers  ot  le  cuer  qui  si  est  aaisiez.   » 

«  Comment?  dist  la  pucele,  gardez  ne  me  noiez.  » 

«  Certes,  dist  li  vallés,  il  est  des  miex  proisiez 

De  trestout  son  pais  et  des  plus  resoingniez, 

11  est  de  haut  parage  ;  son  père  est  chevaliers  , 

Sa  assez  fdz  et  fdles  :  tout  de  voir  le  sachiez  ; 

Mes  il  ert  li  ainsnez,  tout  en  atent  les  fiez. 

Por  Dieu,  ma  damoisele,  praîngne  vous  en  pitiez. 

Diex  le  vous  mériroit,  s'onor  lui  fesiiez.  » 

«De  qoi?  »  dist  la  danzele.  «  Son  mestier  li  changiez, 

Que  tels  ne  le  connoisse  dont  il  soit  avilliez.  » 

Quant  la  pucele  oï  de  Gautier  le  renon, 
Qu'il  est  de  son  pais  des  meillors  environ, 
Sor  son  lit  s'aclina  ;  par  tel  devision 
Qui  li  donast  Paris  ne  dëist  o  ne  non. 
Quant  tant  i  ot  géu  si  comme  en  pasmoison, 
Lors  s'assist  sor  l'esponde  et  tint  le  chief  enbron  ; 
Lors  s'apensse  et  porpensse  à  cui  dira  son  bon. 
Quant  tant  ot  porpensse  si  dreça  le  menton  : 
«  Amis,  dist  la  pucele,  entendez  ma  reson  : 
Fai  çà  venir  ma  mère,  car  au  cuer  ai  friçon.  » 
Cil  s'en  ist  de  la  chambre,  si  vint  en  la  meson, 
Sor  une  coutepointe  ouvrée  d'auqueton 
Trova  séant  la  dame  lez  .i.  feu  de  charbon  : 
«  Dame,  dist  li  vallés,  entendez  ma  reson  : 
Venez  à  vostre  fille,  por  Dieu  et  por  son  non. 

Ele  est  tant  fort  malade,  j'en  sui  en  soupeçon 
Que  jamès  ne  menjuce  de  char  ne  de  poisson.  » 
La  dame  se  dreça  sanz  point  d'arrestison. 

La  dame  s'est  drecie,  en  la  chambre  s'en  va 
Et  vint  au  lit  sa  fille,  delez  li  s'aclina. 
«  Dame,  dist  la  pucele,  traie z-vous-en  en  çà  : 
Mon  penssé  vous  dirai,  n'el  vous  cèlerai  jà. 
Céenz  a  .i.  serjant  qui  lautr'ier  s'aloua; 
rSe  fu  pas  por  avoir,  mes  por  moi  qu'il  ama. 
11  ne  s'en  puet  partir,  si  comme  il  me  conta. 
Il  dist  qu'il  est  hauz  hom ,  onques  n'el  me  cela  ; 
Et  je  ne  le  crui  mie  de  quanqu'il  devisa, 
.1.  serjant  i  tramis  qui  tant  me  devisa 
Que  son  père  est  preudomme,  biau  chevalier  i  a. 
Assez  a  filz  et  filles  qu'en  sa  famé  engendra; 
Mes  il  est  li  ainsnez  et  toz  les  fiez  tendra. 
Certes,  ce  poise  moi  quant  céenz  demora  : 
Trop  fet  vilain  mestier  ;  et  qui  l'en  getera. 
Si  le  mete  à  plus  gent,  grant  aumosne  fera. 

«  Dame,  dist  la  pucele,  par  Dieu  le  filz  Marie, 
Quar  le  contez  mon  père;  mes  ne  li  dites  mie 
Que  il  m'aint  par  amors,  qu'il  n'el  tiegne  à  folie.  » 
«  Foie,  ce  dist  la  mère,  vous  estes  enragie. 
Onques  la  vostre  mère  ne  penssa  vilonie. 
.1.  estrange  homme  amez,  dont  c'est  grant  lécheri< 
J*or  vous  aura  congié  ainz  l'curc  de  complie.  •) 

Quant  l'entent  la  pucele,  merci  li  quiert  et  prie  : 
«  Dame,  merci  por  Dieu  !  Vous  m  avériez  trahie. 
Je  vous  jur  par  le  fons  où  je  fui  baptisie, 
Onques  vers  le  sien  cors  ne  penssai  jor  folie. 
Se  ceste  parole  ont  gent  malparlière  oie, 
Partout  sera  contée  :  s'en  serai  avillie. 

«  Dame,  dist  la  pucele,  sachiez  à  escient 
Que  Gautiers  est  hauz  hom  et  de  molt  haute  gent. 
Mon  penssé  vous  ai  dit,  certes  or  m'en  repent. 
Si  n'el  di  pas  por  ce,  par  le  cors  saint  Vincent, 
Conques  vers  lui  penssaisse  nul  vilain  errement.  » 
La  dame  voit  molt  bien  et  escoute  et  entent 
Qu'ele  l'aimé  de  cuer,  non  mie  faussement; 
Lors  vint  à  son  seignor,  se  li  dist  esraument  : 
«  Sire,  ce  dist  la  dame,  por  Dieu  omnipotent, 
Céenz  a  .i.  vallet  dont  grant  pitié  me  prent; 
Filz  est  d'un  chevalier  qui  tient  grant  chasement. 
Assez  a  filz  et  fdles,  j'el  sai  à  escient; 
Mes  il  est  li  ainsnez,  toz  les  fiez  en  atent, 
Et  si  aime  ma  fdle  par  amors  léaument.  » 
Quant  li  sires  l'oi,  si  respont  esraument  : 
«  Savez  i  autre  chose,  n'el  me  celez  noient; 
Que  d'amer  li  uns  l'autre,  dites-moi  vraiement?  » 
«  JNenil,  ce  dist  la  dame,  se  joie  me  consent 
Jhésus  de  sainte  gloire  où  tout  le  mont  apent. 
Sire,  ce  dist  li  dame,  por  Dieji  omnipotent, 
Tolez-li  cest  mestier  :  c'est  mestier  à  truant; 

Se  li  done  ta  fille,  se  toi  vient  à  talent. 

«  Dame,  ce  dist  li  sires,  tout  à  vostre  commanl.  » 

Et  li  sires  le  mande.  Gantiers  vint  esraument; 

Pardevant  la  meschine,  les  clez  li  done  et  tent. 

Puis  fu  il  seneschaus  .xx.  jors  tant  seulement. 

Gautiers  fu  à  cheval,  qu'il  desirroit  forment. 

Se  li  done  bons  dras  li  sires  voirement; 

Et  quant  il  ot  tels  dras  com  lui  fu  convenant, 

Molt  par  i  ot  bel  homme,  de  bel  contenemenl  ; 

11  n'ot  pas  plus  bel  homme  jusques  en  Oriant. 

Ne  vous  ai  chose  dite,  seignor,  qui  voirs  ne  soit. 
Li  sires  par  engin  fet  enquerre  à  esploit 
De  quel  gent  Gautiers  est;  quar  il  set  bien  et  voit 
Que  ses  père  est  hauz  hom,  de  haute  gent  estoit. 
Molt  Toneure  li  sires,  ne  cuit  pas  qu'il  foloit; 
Et  Gautiers  le  sert  bien  et  au  main  et  au  soir  ; 
Tant  comme  il  veut  despendre  est  paie,  rien  n'acroit. 

Or  est  Gautiers  venuz  quant  il  est  damoisiaus. 
De  quanques  ses  sire  a  est  toz  emperiaus. 
Tant  c'un  jor  chevauchièrent,  seul  à  seul,  paringaus. 
Li  sires  l'aresone,  qui  n'ot  pas  le  cuer  fans, 
Et  dist  :  «  Molt  me  merveil,  par  saint  Faron  de  Miaus, 
Puis  que  venis  à  moi,  ne  te  vi  .i.  jor  chaus 
D'aler  veoir  ton  père  ne  tes  amis  charnaus. 
Tu  n'as  parent  si  povre  qui  n'ait  assez  chevaus. 
Et  sont  trestuit  haut  homme,  dont  je  te  prise  miaus.» 

Lors  respondi  Gautiers,  qui  fu  preus  et  loiaus  : 
«  Sire,  mespris  avez  ;  je  ne  sui  pas  de  ciaus. 
Mes  pères  est  vilains,  li  filz  est  autretaus. 
Mis  m'avez  à  cheval;  Diex,  qui  fist  mons  et  vaus, 
Vous  en  rende  mérite,  li  père  esperitaus  !  » 
Quant  li  sires  l'entent  si  l'en  prise  assez  miaus, 
Por  ce  que  il  ne  fu  trop  cointes  ne  trop  baus  ; 
Ainz  li  a  respondu  :  «  Or  oiez  plais  noviaus. 
Je  connois  bien  vos  père ,  o  lui  soufri  mains  maus. 
Il  portoit  .i.  escu  fermé  a  .1.  esmaus. 
Dame  Diex  le  garisse,  qui  fu  féruz  des  claus 
Por  reambre  d'enfer  des  paines  principaus! 
Ainz  ne  vi  chevalier  plain  de  si  granz  consaus. 

«  Gautier,  ce  dist  li  sires,  ne  vous  quier  anoier. 
Por  l'amor  vostre  père  vous  ai-je  forment  chier, 
Ma  fdle  vous  donrai  se  la  volez  baillier, 
Por  que  la  vueilliez  prendre  à  per  et  à  moillier.  » 
Quant  Gautiers  ot  parler  de  son  grant  désirrier, 
Bêlement  li  a  dit  (ne  se  fist  mie  lier  )  : 
«  Sire,  dist-il,  merci,  por  Dieu  le  droiturier. 
Certes,  n'est  avenant  à  vaillant  chevalier 
Qu'il  acueille  à  gaber  .i.  sien  povre  escuier.  » 
Et  respondi  li  sires  :   «  Ne  vous  doit  anoier 
Se  je  vous  ai  donée  ma  fdle  sanz  noisier, 
Quar  forment  me  désir  de  vous  à  acointier. 
Vous  ne  l'aurez  pas  povre,  mes  avoec  maint  denier  : 
.M.  mars  d'or  vous  donrai  por  vous  miex  aaisier. 

Et  li  si  atornëe  com  fille  à  chevalier. 

Se  de  ceste  parole  vous  volez  conseillier, 

Si  me  metez  .i.  jor  que  porrez  renoncier.  » 

«  Certes,  ce  dist  Gautiers,  removoir  ne  m'en  quier; 

Tout  mon  conseil  ai  pris,  près  sui  de  fiancier.  » 

Li  sires  li  fiance,  où  n'ot  qu'esleescier. 

Or  est  Gautiers  aaise  quant  ot  de  sa  penssée 
La  plus  très  grant  partie,  ce  li  samble,  afinée. 
La  novele  fu  tost  par  le  païs  alèe 
Que  Gautiers  a  sa  fille  jurée  et  afiée. 
Gautiers  mande  à  son  père  qu'il  a  famé  jurée, 
Et  qu'il  viengne  à  ses  noces,  s'il  li  plest  et  agrée. 
Li  message  s'en  tornent  sanz  plus  de  demorée, 
Qui  sistrent  es  destriers  qui  ont  longue  alenée. 
Il  ont  tant  chevauchié  qu'ainz  complie  sonée 
Venu  sont  au  pais  dont  il  ont  désirrée  ; 
Le  pont  truevent  bessié,  la  porte  desfermée. 
Au  grant  huis  de  la  sale,  devant  la  mestre  entrée. 
Il  ont  tant  chevauchié,  ne  truevent  qui  lor  vée  ; 
Le  seignor  ont  trové  à  mesnie  privée, 
Où  jouoit  aus  esches  à  sa  fille  l'ainsnée, 
Si  que  d'un  paonet  l'avoit  jà  près  matée. 
Li  message  descendent  en  la  sale  pavée; 
Li  uns  d'aus  a  premiers  la  parole  hastée. 
Le  seignor  salua  de  Dieu  qui  la  rousée 
Fet  venir  par  les  chans  et  par  bois  et  par  prée. 
Tuit  entendent  au  geu,  n'i  ont  teste  levée. 

Cil  reprent  son  salu  sanz  longue  demorée 
Et  dist  :  «  Salus  aport  d  une  estrange  contrée 
De  par  Gautier  ton  fil,  qui  a  famé  jurée.  » 
Quant  11  sires  l'entent  s'a  la  teste  levée, 
Si  se  dreça  en  piez,  et  puis  fu  recordée 
La  parole  q'ot  dit  ;  molt  bien  fu  escoutée  ; 
Puis  a  dist  au  message  :  «  Est  véritez  provée 
Que  Gautelot  mon  filz  est  la  vie  sauvée 
Des  paines  qu'a  souffert  et  des  granz  consirrées  ?  » 
«  Sire,  dist  li  vallés,  jusqu'à  la  mer  salée 
IN 'a  nul  plus  biau  serjant  ne  jusqu'en  la  Bétée.  » 
«  Seignor,  ce  dist  li  sires,  ne  me  soit  pas  celée 
Com  fête  est  la  pucele  et  de  quel  gent  est  née.  » 
«  Sire,  dist  li  messages,  de  la  miex  alosée 
De  trestout  le  païs  et  de  la  plus  doutée; 
Et  si  est  preus  et  sage  et  blanche  comme  fée  : 
Il  n'a  si  bêle  dame  ne  rois  ne  emperere.  » 
Quant  li  sires  l'entent,  pas  ne  li  désagrée  ; 
Ses  amis  a  mandez  par  toute  la  contrée, 
Tant  qu'il  furent  .v"'.  de  gent  bien  atornée. 
jN'i  a  cel  n'ait  destrier  corant  de  randonée. 
Li  message  les  guient,  et  la  voie  ont  hastée. 
Et  passent  Cortenai  delez  une  valée  ; 
El  front  d'une  montaingne,  delez  une  montée, 
Choisirent  les  breteches  de  la  grant  tor  quarrée. 
Là  fu  li  herbregages  dont  la  pucele  ert  née. 
Gantiers  fu  molt  joianz  quant  il  vit  l'assamblée. 
De  véoir  ses  amis  avoit  grant  désirrée 


52  GAUTIER  D'AUPAIS. 

Gautiers  choisi  son  père  à  la  barbe  meslée, 

Ses  braz  11  met  au  col,  grant  joie  ont  démenée. 

Le  jor  i  ot  de  joie  mainte  lerme  plorée, 

Et  li  sire  et  la  dame  ont  grant  joie  menée 

Por  les  parenz  Gautier  oui  lor  fdle  ont  donée; 

Celé  nuit  trespassèrent  jusqu'à  la  matinée. 

Qu'il  ont  la  damoisele  sor  .1.  cheval  montée  ; 

Molt  par  l'ont  richement  vestue  et  atornée, 

Au  grant  moustier  Saint-Fol  l'ont  conduite  et  menée. 

Là  a  Gautiers  sa  famé  léaument  espousée. 

Arrière  reperièrent  quant  messe  fu  chantée  ; 

Puis  a  festé  ses  genz,  dont  molt  a  assamblée 

De  gent  loing  et  de  près  qui  n'i  fu  pas  mandée. 

Gel  jor  fu  la  quintaine  drecie  en  mi  la  prée. 

Cil  franc  homme  ont  le  jor  mainte  lance  quassée. 

Il  ont  les  tables  mises  en  la  sale  pavée. 

Gel  jor  i  ot  de  vin  béu  mainte  potée, 

Et  mengié  maint  chapon  à  sausse  destemprée. 

Li  mes  sont  si  plenier  que  s'on  éust  trovée 

La  char  en  mi  les  chans  trestoute  amoncelée 

Il  cornent  et  buisinent  toute  la  matinée. 

Il  n'i  ot  jougleor  n'éust  bone  soldée, 

N'éust  cote  ou  sorcot  ou  grant  chape  forrée. 

.lij.  jors  dura  la  feste  de  la  gent  honorée. 

Au  quart  s'en  départirent,  s'en  vont  en  lor  contrée. 

Gautiers  besa  son  père  ;  mainte  lerme  ont  plorée, 

Volentiers  s'en  alast  o  lui  en  sa  contrée, 

Mes  celé  le  retint  qui  forment  li  agrée. 

Or  est  Gautiers  aaise  quant  tient  entre  ses  braz 
La  riens  en  tout  le  mont  dont  plus  se  claime  las. 
Disons  :  Pater  noster ,  que  Diex  et  saint  Yaas 
Face  à  toz  les  amanz  qui  aiment  sanz  baraz 
Joïr  li  uns  de  l'autre,  si  que  par  grant  solaz 
S  entre-tiegnent  ensamble,  nu  à  nu,  braz  à  braz. 


Evplicit  de  Gautier  d^Aiipah, 


DU  CHEVALIER 

A  LA  CORBEILLE. 

PUR  ce  que  plusours  ount  mervaille 
De  le  Chevaler  à  la  Corbaylle, 
Ore  le  vous  vueil-je  counter, 
Si  vous  plest  à  escoter. 
Un  chevaler  de  grant  valour 
E  une  dame  de  honour 
S'entr'amèrent  jadis  d'amour 
Lëaument  ou  grant  douçour  ; 
Mes  il  ne  se  poeint  assembler, 
Ne  pur  geiter  ne  pur  embler, 
Fors  à  parler  taun  soulement, 
Quar  molt  estoit  estreitement 
La  dame  close  e  enmurée. 
Mesone  ne  clos  ne  ount  durée 
Vers  femme  ;  quar  son  engyn  pase 
Tôt  ce  q'autre  engyn  compassé. 

Le  chevalier  l'out  d'amour  pryé, 

Et  la  dame  s'eit  otryé 

A  ly  quant  vendreint  en  eyse  ; 

Mes  mester  est  qe  um  se'teyse 

Vers  pucele  e  chaunbrère, 

Et  qe  ele  se  tienge  en  sa  barrère 

En  pès,  quar  soun  mary  lageyte 

E  fet  geiter  à  grant  deceyte  ; 

E  mes  qu'il  geytée  ne  l'aust, 

Si  ne  say  com  l'em  pust 

Approcher  à  tiele  chasteleyne 

Si  ce  ne  fust  à  tro  grant  peyne  ; 

Quar  trop  i  a  murs  e  fosseez. 

Cil  qe  touz  les  aveit  passeez 

E  féist  taunt  qu'il  poeit  estre 

Dedenz  celé  chambre  le  plus  meslre 

Où  la  dame  dort  e  repose, 

Uncore  ne  serreit  légère  chose 

D*aver  tote  sa  volenté  ; 

Quar  en  yver  e  en  esté 

L'aguey te  une  vielle  talevace  ; 

E  si  la  dame  remuer  se  face 

Une  houre  que  ele  ne  la  véist, 

Meintenant  ele  [le]  déist 

A  le  seigneur,  qu'estoit  soun  fis  : 

Cil  crerroit  bien  tost  ces  dys. 

Le  chevalier  moût  souvent 

Soleyt  aler  à  tornoyement, 

Si  com  ryclie  haroun  dclt  fore. 
Le  chevalier  de  basse  affere, 
Qe  longement  se  avoit  musséé 
E  en  mussaunt  soun  temps  usséé, 
Un  jour  se  purpensa 
Qe  la  dame  vere  irra 
Quaunt  erré  fust  le  chasteleyn. 
Le  porter  ne  fust  mie  vileyn, 
Eynz  son  message  à  la  dame  fist, 
E  meintenant  à  le  porter  dist  : 
«  Amis,  lessez  sa  eynz  venyr, 
Quar  à  counsail  le  vueil  tenyr  : 
De  un  affere  ge  repens.  » 
Ataunt  entra  saunz  défens; 
E  les  chevaliers  qe  leyns  furent 
Ly  fyrent  joie,  qe  ly  conurent. 
La  dame  molt  bel  le  reçust; 
Mes  la  veeille  ne  ly  pust 
Saluer  se  à  grant  peyne  noun, 
Quar  ele  le  avoit  en  suspecioun. 
Desus  un  tapit  se  assistrent, 
D'amours  un  parlement  y  mistrent. 
Trop  fust  près  la  veeille  frouncie. 
Que  maie  passioun  la  ocie  ! 
Quar  de  parler  ont  poi  d'espace  : 
«  Dame,  fet-il,  jà  Dieu  ne  place 
Qe  ceste  veille  vyvre  puisse. 
Que  ele  n'eit  brusé  ou  bras  ou  quisse, 

Que  ele  soit  clepe  ou  contrayle  ! 

Quar  si  ele  ust  la  lange  trayte, 

Certes,  ce  serroit  chanté 

Qe  mensonge  ne  vérité 

]Ne  issent  jamès  de  ces  denz.  » 

«  Sire,  moût  ad  en  le  cuer  dedenz, 

Fet  la  dame,  féloun  corage  ; 

Anoit  la  prenge  e  maie  rage  î 

Trop  ad  en  ly  maie  racyne  ; 

Mes  qui  m  enseignast  la  médicine 

Par  quel  ele  fust  asourdée, 

Je  l'en  douasse  grant  soudée; 

Quar  petit  dort  e  longes  veyle. 

Si  a  tro  clere  loreyle 

Auxi  de  nuytz  come  de  jours. 

Um  dit  qe  veille  gent  sunt  sourdz  ; 

Mes  ceste  ad  trop  clere  loye.  » 

«  La  maie  goûte,  biele  amie, 

Fet-il,  nous  em  pusse  venger! 

Je  ne  vous  say  autre  enseigner  ; 

Mes,  pur  Dieu,  qe  frez-vous  de  moi 

Qe  taunt  vous  aym  en  bone  foy? 

Grant  pièce  a,  e  bien  le  savez, 

Grant  penchie  de  moy  avez.  » 

«  Penché,  fet-ele,  bels  amis  chers  ! 

Jà  estes-vous  ly  chevalers 

Que  je  plus  aym.  Si  je  pusse 

E  je  le  loiser  usse^ 

Veiez  tauntz  barrez  e  tanz  murs, 
Je  vodroi  estre  ou  vous  aillours 
En  Espaigne  ou  en  Lumbardye.  » 
«  Dame,  fet-il,  par  coardye. 
Si  Diu  pust  mon  cors  salver. 
Ne  lerroi-je  pas  à  entrer 
En  cest  hoslel,  e  tant  feroi 
Qe  uncore  anuit  seynz  seroi. 
Si  de  vous  quidoi  esploiter.  » 
«  Venez  dount  saunz  respiter, 
Fet-ele,  anuit,  bels  douz  amis; 
Quar  si  saienz  vous  estoyez  mis 
Qe  de  nul  aparsu  fussez, 
Mon  cors  gayné  avérez  ; 
Quar  pus  ne  faudrez-vous  jà 
De  venir  desque  cel  us-là 
Où  je  serroye  contre  vous.  » 
«  Ensi,  fet-il,  le  ferrom-nous; 
Je  y  vendroi  anuit  sauntz  faile.  » 
«  Bien,  fet-ele,  vous  y  vaile.  » 
Atant  lessent  le  conciler. 
De  le  oriller  e  d'escoter 
Molt  fust  la  veeille  entremise  ; 
Mes  n'out  pas  la  chose  aprise. 
La  dame  demanda  le  vyn; 
Le  chevalier,  ce  fust  la  fyn, 
En  bust  enemie  grantment  ; 
Eynz  regarde  ententivement 

La  sale  qe  ad  murs  feytis 
Estoit  assis  e  apentis  ; 
Devers  le  mur  fust  descoverte. 
Si  jà  ne  fust  feneslre  overte, 
Si  pout-um  vere  de  lover  ; 
Quar  um  porroit  un  bover 
Launcer  par  mi  ou  tous  ces  buefs; 
E  pensa  qe  ce  serroit  à  soun  oefs. 
Un  soun  esquier  apela, 
Finement  le  councila 
Qu'il  s'en  isse  e  s'en  aut  muscer 
Joste  la  sale  en  un  ligner 
Q'estoit  apuez  al  mur, 
E  soit  là  dès  qu'il  soit  obscur 
E  que  la  gent  se  soit  cochie, 
Puis  mounte  le  mur  tôt  à  celée, 
Si  le  atende  à  un  kernel. 
Cely,  qe  ne  fust  guères  bel 
De  remeyndre  en  si  grant  doute, 
Graunta  sa  volenté  toute  ; 
Quar  ne  le  osa  fere  autrement. 
Vers  le  ligner  va  bêlement, 
Enbuchez  est  dedenz  la  bûche 
E  tint  en  sa  meyn  une  rusche  ; 
E  quant  k  gueyte  avoit  cornée. 
Le  chevalier  se  ert  atornéé. 
Quant  quida  qe  fust  endormie 
La  gent,  lors  ne  se  oblia  mie. 

Le  chevalier  ad  fet  taunt 

Que  grant  pièce  après  l'aniiytant 

Sy  vint  dehors  les  murs  ester  ; 

Et  um  ly  fet  aporter 

Une  corbaille  bien  tornèe, 

De  cordes  bien  avyronèe 

Où  la  aye  cely  desus. 

Le  chevalier,  qe  remist  jus, 

S'est  dedenz  la  corbaille  cochée  ; 

E  cil  l'ount  sus  le  mur  saké 

E  molt  tost  l'ount  mis  avale 

De  le  mur  desqe  en  la  sale. 

Bien  ad  deservy  son  déduit; 

E  la  dame  unqe  celé  nuit 

Ne  dormi,  einz  fust  en  entente 

Tant  q'ele  oie  ou  q'ele  sente 

De  son  amy  le  aviegnement. 

Vers  la  chaunbre  va  bêlement 

Où  la  dame  Tentendoit  : 

Bon  guerdoun  rendre  Ten  doit. . 

La  dame,  qe  grant  joie  en  a, 

Dedenz  la  chaunbre  le  mena  ; 

E  firent  quanque  fere  durent, 

A  molt  grant  joie  ensemble  furent  ; 

Mes  la  veille  gysoit  molt  près, 

Que  molt  avoit  le  cuer  engrès, 

E  n'ert  pas  uncore  endormie. 

Entre  lur  deus  litz  n'i  avoit  mie 

Une  teyse,  ce  m  est  avys. 
Un  soûl  covertour  covroit  lur  lis, 
Qe  bon  e  bel  e  graunt  estoit. 
Le  covertour  cje  les  deus  litz  covroit, 
Corne  le  chevalier  fist  son  mester. 
Le  covertour  comença  crouler. 
La  maveise  veille  demaunda  : 
«  File,  ton  covertour,  qu'ey  ça 
Que  tant  le  oie  aler  e  venir?  » 
«  Dame,  je  ne  pus  tenir, 
Fet-ele,  de  grater  une  houre. 
Seigne,  ce  quid,  me  demoure.  » 
Celé  quide  que  voir  ly  dye; 
Mes  longes  ne  demorra  mie 
Que  il  ne  fist  le  covertour  crouler. 
Bien  sout  les  coupes  le  roy  douer 
Le  chevalier,  bien  esscient  ; 
Quar  il  ne  se  repose  nent, 
Molt  est  vaillaunt  en  cel  estour, 
Sovent  fesoit  le  covertour 
Crouler  e  torner  de  une  part  ; 
E  la  veille,  qe  moût  sout  de  art 
E  d'engyn  e  de  trycherye. 
Pensa  qe  unqe  pur  graterye 
Ne  ala  le  covertour  ensi. 
De  son  lit  la  veille  issi, 
Une  chaundele  prist  desteinte, 
E  de  aler  suef  ne  se  est  feynte. 

Vers  la  cusyne  tint  sa  voie  ; 
Mes  par  mi  la  sale  forvoie 
Taunt  que  la  corbaille  chay. 
Cil  quidèrent  estre  trahi 
Qe  les  cordes  braunler  sentirent, 
Vistement  la  corbaille  tyrent  ; 
Sus  trehout  la  veille  chanue. 
Le  ciel  fust  estoillé  saunt  nue  ; 
Quant  celé  vint  près  de  le  lover, 
Donqe  conurent  Tesquier 
Qe  ce  n'est  mie  lur  seignour  : 
Donqe  la  démeynent  à  dolour, 
Quar  la  corbaille  balauncèrent, 
De  tref  en  autre  la  launcèrent. 
Unqe  la  veille  ne  ala  à  tiele  hounte. 
Primes  aval  e  pus  amounte, 
En  tel  peyne  e  torment 
La  ont  dëmenëe  longement  : 
Pur  poi  ne  là  out  toly  la  vie, 
Bien  quide  qu'il  la  eye  ravye 
Deables  ou  autre  malféés. 
Quaunt  il  furent  eschaufeez, 
De  crouler  les  cordes  guerpissent  ; 
La  corbaille  à  terre  Bâtissent  ; 
E  la  veille  à  une  pait  vole  ; 
Quaunt  ele  leva,  se  iîst  que  foie. 
A  quoi  ferroi-je  lonc  sermoun? 
Taunt  hordly  par  sa  mesoun 

Qu'à  son  lit  est  venue , 

Tremblaunt  come  fueille  menue 

Que  le  vent  de  byse  dcmeyne  ; 

Si  come  poeit  parler  à  peyne, 

Dit  à  la  dame  à  grant  tristour  : 

«  Mal  s'en  arde  ton  covertour  ! 

Tel  noise  ad  anuit  démenée, 

Malement  me  ad  atornée.  » 

Les  dames  que  errèrent  par  nuit 

Moût  en  urent  grant  desduit, 

Les  deus  amantz,  quant  le  oevre  surent, 

E  ceux  que  balauncé  le  urent. 

Ensi  le  chevalier  ala  e  vynt. 

llnque  plus  à  la  veille  ne  avynt; 

Que  ele  levast  puis  que  fu  cochée. 

Quant  ly  sovynt  de  sa  haschée, 

N'avoit  talent  de  hors  issyr  ; 

Unqes  puis  taunt  ne  oy  crouler 

Le  covertour  qe  se  remust 

Pur  nulle  bosoigne  qe  ele  ust. 

Pur  ce  est  droit  qe  mal  purchace 

Que  à  la  foiz  mal  ly  face. 

Ataunt  fmist  sauntz  fayle 

Uc  la  veille  e  de  la  corbavle. 


FIN. 

